CELEX: 62014TN0468
Language: fi
Date: 2014-06-24 00:00:00
Title: Asia T-468/14: Kanne 24.6.2014 – Holistic Innovation Institute v. komissio

1.9.2014   
            
            
               FI
            
            
               Euroopan unionin virallinen lehti
            
            
               C 292/50
            
         Kanne 24.6.2014 – Holistic Innovation Institute v. komissio
   (Asia T-468/14)
   2014/C 292/61
   Oikeudenkäyntikieli: espanja
   
      Asianosaiset
   
   
      Kantaja: Holistic Innovation Institute (Madrid, Espanja) (edustaja: asianajaja R. Muñiz García)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta kumoamaan päätöksen, jolla kantajana oleva yhtiö on jätetty eDIGIREGION -nimisen hankkeen ulkopuolelle, ja määräämään vastaajan maksamaan vahingonkorvauksena 3 0 55  000 euroa tai vaihtoehtoisesti tuomioistuimen kohtuulliseksi katsoman määrän lisättynä korkoineen, joiden laskutapa esitetään kanteessa.
   
      Oikeudelliset perusteet ja pääasialliset perustelut
   
   Kanne kohdistuu päätökseen evätä kantajan, joka toimii ensisijaisesti televiestinnän, tutkimus- ja kehitystoiminnan, televiestinnän konsulttipalveluiden, tutkimuksen ja innovaation alalla, osallistuminen seitsemännen puiteohjelman eurooppalaiseen hankkeeseen eDIGIREGION.
   Kantaja toteaa tältä osin, että se on alusta pitäen osallistunut eDIGIREGION-hankkeen luonnosteluun tiiviissä yhteistyössä muiden toimijoiden kanssa. Kantaja osallistui näiden kanssa lukuisiin kokouksiin Brysselissä ja useisiin audiokonferensseihin vuoden 2011 heinäkuun ja vuoden 2012 tammikuun välisenä aikana. Tuloksena oli eurooppalainen konsortio, joka teki ehdotuksen hankkeeksi eDIGIREGION (Realizing the Digital Agenda Through Transnational Cooperation Between Regions). Kantaja on kyseisen ehdotuksen mukaan konsortion viides jäsen 4 91  000 euron tarjouksella ja komission 4 38  165 euron suuruisella rahoitusosuudella (14,61 prosenttia pyydetystä kokonaismäärästä).
   Kantaja väittää kanteensa tueksi, että Euroopan komission esittämät argumentit ovat täysin perusteettomat ja että niillä rikotaan sellaista perusedellytystä, jonka on täytyttävä, jotta yrityksen osallistuminen myönteisenä pidettävään hankkeeseen voitaisiin keskeyttää. Argumenttien olisi nimittäin oltava selkeitä, vakuuttavia ja hyvin perusteltuja.
   Kantaja ilmoittaa, että se on teknologisesti ja operatiivisesti valmis osallistumaan eDIGIREGION-konsortioon, että sillä on riittävät taloudelliset resurssit tarvittavaa osarahoitusta varten ja että sillä on riittävästi kokemusta hankkeiden johtamisessa ja hallinnoinnissa.
   Kantaja katsoo tältä osin, että on olemassa ilmeinen ristiriita yhtäältä sen ilmoituksen, jonka pääjohtaja on tehnyt hankkeeseen osallistumisen keskeyttämistä koskevan kirjeen kirjeosassa, ja toisaalta saman kirjeen liitteessä olevien argumenttien välillä.